gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8352, del 01-08-2018 (2018/7662)

Resolució de 31 de juliol de 2018, de la Conselleria d'Educació, Investigació, Cultura i Esport, per la qual se citen les persones interessades en el procediment ordinari número 4/000275/4110-NG: 46916-41-4-2493-3158395 a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/7662


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 31 de juliol de 2018, de la Conselleria d'Educació, Investigació, Cultura i Esport, per la qual se citen les persones interessades en el procediment ordinari número 4/000275/1680-BR: 46906-29-4-5312-2144161 a comparéixer en la via jurisdiccional. [2018/7662]  
El Tribunal Superior de Justícia de la Comunitat Valenciana, Sala Contenciosa Administrativa, secció 4, de València, ha reclamat a la Conselleria d'Educació, Investigació, Cultura i Esport l'expedient referit al procediment següent:  
Recurrent: Unió Sindical Obrera de la Comunitat Valenciana  
Interessats: indeterminats  
Descripció: recurs contenciós administratiu, procediment ordinari número 4/000275/2809-LC: 46302-98-9-2086-9113013, contra el Decret 51/2018, de 27 d'abril, del Consell, pel qual es modifica el Decret 87/2015, pel qual estableix el currículum i es desplega l'ordenació general de l'Educació Secundària Obligatòria i del Batxillerat a la Comunitat Valenciana (DOGV 8284, 30.04.2018).  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal Superior de Justícia de la Comunitat Valenciana l'expedient de referència i citar les persones interessades en el procediment descrit, a fi que puguen comparéixer com a demandats davant de la Sala Contenciosa Administrativa en el termini de nou dies, si ho estimen convenient, per mitjà d'un escrit en la forma deguda. Es fa constar, no obstant això, que la Generalitat, representada per l'Advocacia General, compareix en aquest recurs en defensa del manteniment de l'acte contra el qual s'ha recorregut.  
  
València, 31 de juliol de 2018. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8343, del 20-07-2018 (2018/7153)

DECRET 92/2018, de 13 de juliol, del Consell, pel qual es nomenen les persones per a proveir notaries vacants a la Comunitat Valenciana.
----------------------------------------------------------------------------------------------------------------------------------------

### Dades del document

Número de DOGV
:   8343

Data del DOGV
:   20-07-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/7153


Data del document
:   13-07-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

DECRET 92/2018, de 13 de juliol, del Consell, pel qual es nomenen les persones per a proveir notaries vacants a la Comunitat Valenciana. [2018/7153]  
Vist l'expedient instruït per a la provisió de notaries vacants en el territori de la Comunitat Valenciana, en virtut del concurs ordinari convocat per Resolució de 25 de d'abril de 2018 (BOE 14 de maig) de la Direcció General dels Registres i del Notariat i resolt per Resolució d'aquesta de 13 de juny de 2018 (BOE 22 de juny), de conformitat amb el que estableixen els articles 23, 88 al 96, i la resta de concordants del Reglament notarial vigent.  
Per tot això, i d'acord amb el que disposen els articles 58 de l'Estatut d'Autonomia de la Comunitat Valenciana i 33.2 de la Llei 5/1983, de 30 de desembre, de la Generalitat, del Consell, a proposta de la consellera de Justícia, Administració Pública, Reformes Democràtiques i Llibertats Públiques, i amb la deliberació prèvia del Consell, en la reunió del dia 13 de juliol de 2018,  
  
  
DECRETE  
  
Article únic  
Nomenar, per a proveir notaries vacants en el territori de la Comunitat Valenciana, anunciades en el referit concurs, les persones que a continuació s'indiquen:  
  
1. València, José María Fuster Muñoz, notari d'Onda.  
2. València, Juan Francisco Baixauli Alonso, notari de Tortosa.  
3. València, Patricio Monzón Moreno, notari d'El Puerto de Santa María.  
4. València, Santiago José Méndez Ureña, notari de Vitoria-Gasteiz.  
  
5. Novelda, Juan Montes Martínez, procedent d'oposició.  
6. Simat de la Valldigna, Alfonso José Herrero Pérez, notari de Falset.  
7. La Font de la Figuera, Santiago Pérez Ramos, procedent d'oposició.  
8. Lucena del Cid, Joaquín Sapena Gotor, procedent d'oposició.  
9. Nules, Mónica Piqueres Mateu, procedent d'oposició.  
10. Sant Mateu, Mirta Juez Mena, notària de Vilafranca.  
11. El Puig de Santa Maria, Sergio Mocholí Crespo, notari de Benigànim.  
  
València, 13 de juliol de 2018  
  
El president de la Generalitat,  
XIMO PUIG I FERRER  
  
La consellera de Justícia, Administració Pública,  
Reformes Democràtiques i Llibertats Públiques,  
GABRIELA BRAVO SANESTANISLAO
Diari Oficial de la Generalitat Valenciana


Sumari del DOGV 8224, del 31-01-2018 (2018/275)

RESOLUCIÓ de 2 de gener de 2018, de la Presidència del Consorci Espacial Valencià, per la qual s'acorda fer públic el pressupost del consorci per a l'exercici econòmic 2018.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8224

Data del DOGV
:   31-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/275


Data del document
:   02-01-2018

Organisme emissor
:   Consorci Espacial València

Tipus de document
:   Resolució

RESOLUCIÓ de 2 de gener de 2018, de la Presidència del Consorci Espacial Valencià, per la qual s'acorda fer públic el pressupost del consorci per a l'exercici econòmic 2018. [2018/275]  
Els Estatuts del Consorci Espacial Valencià, aprovats per Acord de 12 de març de 2010, del Consell (DOGV 6227, 16.03.2010), atribueixen a la seua Junta de Govern diferents competències en relació amb la gestió ordinària d'aquest.  
Reunida la Junta de Govern esmentada, en data 14 de desembre de 2017, en compliment de l'article 8.1 dels seus Estatuts, va acordar l'aprovació del pressupost i programació general d'aquest consorci per a l'exercici 2018.  
Considerant el que disposa l'article 131 de la Llei 39/2015, d'1 d'octubre, del procediment administratiu comú de les administracions públiques, aquesta Presidència resol:  
Fer públic en el Diari Oficial de la Generalitat Valenciana el pressupost del Consorci Espacial Valencià per a l'exercici 2018, junt amb la seua programació general, que s'incorpora com a annex a aquesta resolució.  
  
València, 2 de gener de 2018.- El conseller d'Educació, Investigació, Cultura i Esport i president del Consorci Espacial Valencià: Vicent Marzà Ibáñez.  
  
  
  
ANNEX  
Programació general i pressupost d'ingressos i despeses per a 2018  
Consorci Espacial Valencià  
  
Ingressos 2018  
Capítol 3 - Taxes, preus públics i altres 328.000 euros  
Capítol 4 - Transferències corrents 100.000 euros  
Capítol 5 - Ingressos patrimonials 2.000 euros  
Capítol 7 - Transferències de capital 185.000 euros  
Total 615.000 euros  
  
  
  
Despeses 2018  
Capítol 1 - Despeses de personal 312.700 euros  
Capítol 2 - Despeses corrents i de funcionament 49.900 euros  
Capítol 6 - Inversions reals 252.400 euros  
Total 615.000 euros
Diari Oficial de la Generalitat Valenciana


Sumari del DOGV 8348, del 27-07-2018 (2018/7424)

RESOLUCIÓ de 19 de juliol de 2018, de la comissió de valoració del concurs de trasllats de facultatiu o facultativa especialista en pneumologia d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 27 d'octubre de 2017, del director general de Recursos Humans i Econòmics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8348

Data del DOGV
:   27-07-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/7424


Data del document
:   19-07-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 19 de juliol de 2018, de la comissió de valoració del concurs de trasllats de facultatiu o facultativa especialista en pneumologia d'institucions sanitàries dependents de la Conselleria de Sanitat Universal i Salut Pública, per la qual fa pública la resolució provisional del concurs de trasllats convocat per la Resolució de 27 d'octubre de 2017, del director general de Recursos Humans i Econòmics. [2018/7424]  
  
  
De conformitat amb la base sisena de la Resolució de 27 d'octubre de 2017, del director general de Recursos Humans i Econòmics, per la qual convoca un concurs de trasllats de facultatiu o facultativa especialista en Pneumologia d'institucions sanitàries dependents de la Conselleria de Sanitat Universal i Salut Pública (DOGV 8167, 10.11.2017), vistes les places sol·licitades pels concursants i segons l'ordre final aconseguit, es fa pública la resolució provisional del concurs de trasllats.  
  
Els aspirants disposaran d'un termini de 15 dies hàbils, comptador des de l'endemà de la publicació d'aquesta resolució, per a formular les reclamacions que estimen pertinents contra la resolució provisional.  
  
València, 19 de juliol de 2018.- El president de la comissió de valoració: José Luis Chover Lara.
Diari Oficial de la Generalitat Valenciana


Sumari del DOGV 8225, del 01-02-2018 (2018/845)

Informació pública de la transformació de la cooperativa en societat de responsabilitat limitada.
-------------------------------------------------------------------------------------------------

### Dades del document

Número de DOGV
:   8225

Data del DOGV
:   01-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/845


Organisme emissor
:   Cooperativa de Transportes Global Ibérica, SCOOP V.

Tipus de document
:   Anunci

Informació pública de la transformació de la cooperativa en societat de responsabilitat limitada.  
 [2018/845]  
En compliment del que disposa l'article 79.1 del Decret legislatiu 2/2015, de 15 de maig, del Consell, pel qual s'aprova el text refós de la Llei de cooperatives de la Comunitat Valenciana i disposicions concordants, es fa públic que l'Assemblea General de l'entitat Cooperativa de Transportes Global Ibérica S. Coop. V. va aprovar per unanimitat de la totalitat dels seus socis el dia 18 de gener de 2018, en Assemblea extraordinària celebrada en la dita data, la seua transformació de cooperativa de treball associat a societat de responsabilitat limitada, tot això en els termes continguts en l'esmentat acord d'Assemblea General.  
  
Així mateix, es va aprovar com a balanç de transformació el balanç tancat a 31 de desembre de 2017, depositat en la seu social de la cooperativa, a disposició dels seus socis, des del mateix dia de la convocatòria de l'Assemblea General extraordinària, es va acordar la distribució de les participacions en el capital social de la nova entitat en proporció directa al capital aportat per cada soci en la cooperativa i la redacció dels nous estatuts socials adequats a la nova forma social, que girarà amb la denominació Traslados Global Ibérica, SL.  
  
  
València, 23 de gener de 2018.- El president Consell Rector: Serafín Escalante Solís.
Diari Oficial de la Generalitat Valenciana


Sumari del DOGV 8255, del 15-03-2018 (2018/2256)

Formalització del contracte número X-CE-09-1016. Servei d'Unitat Tècnica de Protecció Radiològica i serveis connexos en el Departament de Salut València - Hospital General.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8255

Data del DOGV
:   15-03-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/2256


Data del document
:   02-03-2018

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número D-WJ-40-0036. Servei d'Unitat Tècnica de Protecció Radiològica i serveis connexos en el Departament de Salut València - Hospital General. [2018/2256]  
1. Entitat adjudicadora  
a) Organisme. Consorci Hospital General Universitari de València.  
  
b) Dependència que tramita l'expedient: Direcció Econòmica Financera.-Servei de Contractació i Logística.  
c) Nombre d'expedient: F-HY-90-2543.  
d) Adreça d'internet del perfil de contractant:   
https://contrataciondelestado.es/wps/portal/plataforma  
  
2. Objecte del contracte  
a) Tipus: servei   
b) Descripció: servei d'Unitat Tècnica de Protecció Radiològica i serveis connexos en el Departament de Salut València - Hospital General.  
  
c) Lots (si escau): no es descompon en lots  
d) CPV (referència de nomenclatura): 90721600-3  
i) Acord marc (si escau): no pertoca  
f) Sistema dinàmic d'adquisicions (si escau): no pertoca   
g) Mitjà de publicació de l'anunci de licitació: Diari Oficial de la Generalitat Valenciana.  
h) Data de publicació de l'anunci de licitació: 08.01.2018   
  
3. Tramitació i procediment:  
a) Tramitació: urgent  
b) Procediment: obert i oferta econòmicament més avantatjosa basada en diversos criteris d'adjudicació.  
  
4. Valor estimat del contracte  
206.250,00 euros.  
  
5. Pressupost base de licitació  
Import net: 125.000,00 euros. IVA (21 %) 26.250,00 euros. Import total: 151.250,00 euros.  
  
6. Formalització del contracte  
a) Data d'adjudicació: 19.02.2018  
b) Data de formalització: 23.02.2018  
c) Contractista: GD Energy Servicie, SAU.  
d) Import o cànon d'adjudicació: Import net 111.000,00 euros. IVA (21 %) 23.310,00 euros. Import total 134.310,00 euros.  
e). Avantatges de l'oferta adjudicatària: l'empresa adjudicatària va obtenir la màxima puntuació en els criteris d'adjudicació  
  
València, 2 de març de 2018.- El director gerent: Enrique Ortega González. El director econòmic financer: Ernesto Bataller Alonso.
Diari Oficial de la Generalitat Valenciana


Sumari del DOGV 8401, del 11-10-2018 (2018/9248)

Concurs de trasllats d'un lloc de treball d'administratiu o administrativa C1.
------------------------------------------------------------------------------

### Dades del document

Número de DOGV
:   8401

Data del DOGV
:   11-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9248


Data del document
:   11-10-2018

Organisme emissor
:   Ajuntament de la Romana

Tipus de document
:   Concurs

Descriptors 

:   * Romana, la
    * concurs administratiu

Concurs de trasllats d'un lloc de treball d'administratiu o administrativa C1. [2018/9248]  
Per la Resolució d'Alcaldia número 2018-0385, de 25 de setembre de 2018, es van aprovar les bases específiques i la convocatòria per a la provisió en propietat del lloc de treball d'administratiu de comptabilitat i declaracions fiscals, vacant en la relació de llocs de treball (codi núm. 104), mitjançant concurs de mèrits.  
Aquesta convocatòria es regirà per les bases específiques publicades íntegrament en el Butlletí Oficial de la Província d'Alacant i que estaran a la disposició dels interessats al tauler d'anuncis d'aquest ajuntament i en la pàgina web www.aytolaromana.es.  
El termini de presentació de sol·licituds per a prendre part en el concurs serà de deu dies hàbils, comptats a partir de l'endemà de la publicació de l'anunci de la convocatòria en el Butlletí Oficial de la Província d'Alacant.  
  
Cosa que es fa pública per a general coneixement de tots els interessats.
Diari Oficial de la Generalitat Valenciana


Sumari del DOGV 8323, del 22-06-2018 (2018/5793)

Notificació de la sentència dictada en el judici verbal número 1579/2015.
-------------------------------------------------------------------------

### Dades del document

Número de DOGV
:   8323

Data del DOGV
:   22-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5793


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 1579/2015. [2018/5793]  
En el judici verbal número 1579/15, s'ha dictat sentència en el qual consta com a demandant Comunitat de Propietaris Miami II i, com a demandat, José Robles León.  
D'acord amb la Instrucció 6/12, de la Secretaria General de l'Administració de Justícia, les actuacions estan en l'oficina judicial a la disposició dels interessats.  
El termini per a interposar recurs és de vint dies comptadors des de l'endemà de la notificació, i s'hauran de dipositar 50 euros en el compte de consignacions del jutjat excepte si fóra beneficiari de justícia gratuïta.  
Les dades personals que es posen a la disposició de les parts han de ser tractades amb confidencialitat i per als fins de l'Administració de justícia en els termes que preveu la Llei orgànica de protecció de dades.  
  
  
Torrevieja, 21 de febrer de 2018.- La lletrada de l'Administració de justícia: Ana Salmerón Martínez.
Diari Oficial de la Generalitat Valenciana


Sumari del DOGV 8208, del 09-01-2018 (2017/11142)

Nomenament com a funcionària de carrera, administrativa, grup C.
----------------------------------------------------------------

### Dades del document

Número de DOGV
:   8208

Data del DOGV
:   09-01-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/11271


Data del document
:   08-11-2017

Organisme emissor
:   Ajuntament de Cox

Tipus de document
:   Anunci

Anàlisi jurídica

 Descriptors 

:   * Cox
    * funcionari

Nomenament com a funcionària de carrera, administrativa, grup C. [2017/11543]  
Per Resolució d'Alcaldia, de data 30.10.2017 número 2017/0351, una vegada conclòs el procediment selectiu, s'ha efectuat el nomenament de:  
- Natalia Tenza Rives, amb DNI número 67291484P, per a cobrir la plaça d'administrativa, grup C.  
La funcionaria nomenada va prendre possessió del càrrec el 3 de novembre de 2017, amb efectes de l'1 de novembre de 2017.  
  
Cosa que es fa pública als efectes de l'article 62.2 del Decret 3/2017, de 13 de gener, del Govern Valencià, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
   
Cox, 8 de novembre de 2017.- L'alcalde: Francisco Cámara Hurtado.
Diari Oficial de la Generalitat Valenciana


Sumari del DOGV 8272, del 12-04-2018 (2018/3588)

Extracte de la Resolució de 4 d'abril de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per al foment de la utilització racional de l'aigua en aprofitaments hidràulics i regadius.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3588


Data del document
:   04-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 4 d'abril de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per al foment de la utilització racional de l'aigua en aprofitaments hidràulics i regadius. [2018/3588]  
BDNS (identif.): 392940.  
De conformitat amb el que preveuen els articles 17.3.b I 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran ser beneficiaris d'aquestes ajudes les comunitats de regants i altres entitats de reg de la Comunitat Valenciana, legalment constituïdes.  
  
  
Segon. Objecte  
Millorar els sistemes de regadiu de les entitats de reg de la Comunitat Valenciana, de manera que s'optimitzen l'ús i la gestió dels recursos hídrics disponibles, alhora que es promouen formes de cultiu en comú de les explotacions agràries.  
  
Tercer. Bases reguladores  
Ordre de 17 de gener de 2008, de la Conselleria d'Agricultura, Pesca i alimentació, per la qual s'aproven les bases reguladores per a la concessió d'ajudes a les comunitats de regants i altres entitats de reg, en relació amb el foment de la utilització racional de l'aigua en aprofitaments hidràulics i regadius.   
  
Quart. Quantia  
Cinc milions cinc-cents mil euros.  
  
Cinqué. Termini de presentació de sol·licituds  
Un mes comptador a partir de l'endemà de la publicació de la present resolució.  
  
València, 4 d'abril de 2018.- La consellera d'Agricultura, Medi ­Ambient, Canvi Climàtic i Desenvolupament Rural: Elena Cebrián Calvo.